**Ministru kabineta noteikumu projekta “Grozījumi Ministru kabineta 2011. gada 1. februāra noteikumos Nr. 93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Grozījumi Ministru kabineta 2011.gada 1.februāra noteikumos Nr.93 „Noteikumi par speciālo radiolīdzekļu izmantošanas kārtību un tehniskajām prasībām to darbībai”” paredz noteikt kārtību, kādā valsts drošības iestādes rīkojas gadījumos, kad speciālie radiolīdzekļi tiek izmantoti pasākumu norises vietās, lai novērstu traucējumus ārpus pasākumu norises vietas, kā arī ņemot vērā jaunākās radiosakaru sistēmas, projekts paredz papildināt tehniskās prasības pastāvīgai speciālo radiolīdzekļu darbībai. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Elektronisko sakaru likuma 54. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Speciālo radiolīdzekļu izmantošanas kārtību, tehniskās prasības speciālo radiolīdzekļu darbībai un elektromagnētiskā izstarojuma ierobežošanai, objektus un gadījumus, kuros valsts aizsardzības un drošības vajadzībām var pielietot speciālos radiolīdzekļus nevēlamu radiosakaru pārtraukšanai Latvijas Republikā regulē Elektronisko sakaru likums un Ministru kabineta 2011. gada 1. februāra noteikumi Nr.93 „Noteikumi par speciālo radiolīdzekļu izmantošanas kārtību un tehniskajām prasībām to darbībai” (turpmāk –Noteikumi Nr.93).  Atbilstoši Noteikumu Nr.93 prasībām:   1. Speciālo radiolīdzekļu izmantošana nedrīkst apdraudēt cilvēku dzīvību, veselību un radīt personām materiālu kaitējumu; 2. Speciālo radiolīdzekļu izmantošana var būt īslaicīga vai pastāvīga; 3. Īslaicīgi speciālos radiolīdzekļus drīkst izmantot valsts drošības iestādes (Satversmes aizsardzības birojs, Militārās izlūkošanas un drošības dienests, Valsts drošības dienests) un Nacionālie bruņotie spēki; 4. Pastāvīga speciālo radiolīdzekļu izmantošana atļauta ieslodzījuma vietās un Valsts policijas īslaicīgās aizturēšanas vietās.   Saskaņā ar Nacionālo bruņoto spēku likuma 6.1panta otro daļu, Nacionālo bruņoto spēku Militārā policija nodrošina Valsts prezidenta, viņa ģimenes locekļu, jaunievēlētā Valsts prezidenta (laikā no ievēlēšanas līdz svinīgā solījuma došanai), personas, kas ieņēma Valsts prezidenta amatu, Valsts prezidenta kancelejas un Valsts prezidenta rezidences aizsardzību (apsardzi); nodrošina Valsts prezidenta uzaicināto ārvalstu un starptautisko organizāciju pārstāvju aizsardzību (apsardzi); veic Aizsardzības ministrijas un Nacionālo bruņoto spēku komandiera uzaicināto ārvalstu amatpersonu un starptautisko organizāciju pārstāvju aizsardzību (apsardzi). Projekts paredz tiesības Nacionālo bruņoto spēku Militārajai policijai īslaicīgi izmantot speciālos radiolīdzekļu, lai īstenotu Nacionālo bruņoto spēku likuma 6.1panta otrajā daļā noteiktos pasākumus.  Projekts izstrādāts, lai veicinātu sadarbību starp Projektā minētajām valsts drošības iestādēm, kas īslaicīgi izmanto speciālos radiolīdzekļus un valsts akciju sabiedrību “Elektroniskie sakari”, kas saskaņā ar Elektronisko sakaru likuma 6.pantā minētajām kompetencēm pārbauda pieteikumus par kaitīgiem radiotraucējumiem radiosakaru darbībā, tai skaitā publiskajiem elektronisko sakaru tīkliem, noskaidro šo traucējumu avotus un pieņem lēmumu par traucējumu novēršanu, noteiktu pienākumus, kādi jāveic valsts drošības iestādēm, organizējot pasākumus, kas prasa paaugstinātas drošības nodrošināšanu, kā arī, lai atjauninātu tehniskās prasības pastāvīgai speciālo radiolīdzekļu darbībai.  Projekts paredz sekojošus grozījumus Noteikumos Nr.93:  1) tiek precizēts Noteikumu Nr.93 4.punktā minētais īslaicīgo speciālo radiolīdzekļu lietošanas ilgums, nosakot, ka īslaicīga speciālo radiolīdzekļu izmantošana drīkst ilgt uz laiku līdz trim diennaktīm;  2) tiek papildināts Noteikumu Nr.93 5.1.apakšpunktā noteikto iestāžu, kurām atļauta īslaicīga speciālo radiolīdzekļu lietošana, saraksts ar jaunu iestādi - Nacionālo bruņoto spēku Militārā policija;  3) tiek papildināts Noteikumu Nr.93 5.1.apakšpunktā minētie īslaicīgu speciālo radiolīdzekļu izmantošanas gadījumi ar iespēju valsts drošības iestādēm īslaicīgi izmantot speciālo radiolīdzekļus, lai nodrošinātu drošību tādos pasākumos, kas prasa paaugstinātu drošību, piemēram, drošības sapulces, semināri, forumi u.c.,;  4) tiek papildināti Noteikumi Nr.93 ar 5.1punktu, kas noteic, ka valsts drošības iestādēm un Nacionālo bruņoto spēku Militārajai policijai jāorganizē speciālo radiolīdzekļu izmantošana tā, lai radītu pēc iespējas mazāk kaitīgus radiotraucējumus ārpus pasākuma norises vietas, kas ietver pienākumu izvērtēt:   * speciālā radiolīdzekļa izvietojumu pasākuma norises vietā; * pasākuma norises nodrošināšanai nepieciešamos speciālā radiolīdzekļa tehniskos parametrus (frekvenču josla, signāla jaudas līmenis); * pasākuma norises nodrošināšanai nepieciešamo speciāla radiolīdzekļa izmantošanas laiku.   5) tiek aizstāts Noteikumu Nr.93 9.1. un 9.10.apakšpunktos noteiktais termins „radioiekārta” ar terminu „speciālais radiolīdzeklis”, jo Elektronisko sakaru likuma 1.panta 42.punktā definētais termins „radioiekārta” nav attiecināms uz speciāliem radiolīdzekļiem;  6) tiek precizēta Noteikumu Nr.93 17.punkta redakcija, nosakot, ka VAS “Elektroniskie sakari” par pastāvīgu speciālo radiolīdzekļu izmantošanu rakstiski jāziņo atzinumā minētajās frekvenču joslās strādājošajiem publisko elektronisko sakaru tīklu operatoriem, norādot speciālā radiolīdzekļa izmantošanas vietu un atļautās frekvenču joslas;  7) tiek papildinātas Noteikumu Nr.93 III nodaļā minētās tehniskās prasības pastāvīgai speciālo radiolīdzekļu darbībai, kā arī tiek precizēti mērvienību termini. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts akciju sabiedrība “Elektroniskie sakari”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Satiksmes ministrija informēja sabiedrību par Projekta izstrādi, 2018.gada 4.jūlijā ievietojot Satiksmes ministrijas tīmekļa vietnes sadaļā „Sabiedrības līdzdalība” paziņojumu par līdzdalības procesu un nodrošinot iespēju ieinteresētajām pusēm izteikt komentārus un priekšlikumus. |
| 2. | Sabiedrības līdzdalība projekta izstrādē | Komentāri un priekšlikumi par Projektu norādītajā termiņā netika saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satversmes aizsardzības birojs, Iekšlietu ministrija, Valsts drošības dienests, Militārās izlūkošanas un drošības dienests, Aizsardzības ministrija, valsts akciju sabiedrība “Elektroniskie sakari”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekmes uz pārvaldes funkcijām un institucionālo struktūru. Saistībā ar projekta izpildi jaunu institūciju izveide, institūciju likvidācija vai reorganizācija nav nepieciešama. |
| 3. | Cita informācija |  |

Satiksmes ministrs T.Linkaits

Vīza:

Valsts sekretāra vietā –

valsts sekretāra vietniece Dž.Innusa

Valdmanis 67028105

Dainis.Valdmanis@sam.gov.lv